Eric Cantor

Si Eric Ivan Cantor (namundag Hunyo 6, 1963) sarong E.U. na Representante para sa ika-7ng distrito kongresyonal  kan Virginia poon pa kan 2001. Kaapil sa Partido Republikano, siya nagin Lider Mayoria kan Kongreso kan an ika-112ng Kongreso pinagtipon kan Enero 2, 2011. Dati siya nagsirbe sa Kongreso bilang Lider Minoriya, poon 2009 hanggan 2011. 

An saiyang distrito sakop haros gabos an norte asin solnopan na parte kan Ricmond, kaiba an pirang palna' kan solnopan na parte kan Shenandoah Valley. Si Cantor iyo sana an Hudyong Republikanong nagsisirbe sa Kongreso.

Buhay, edukasyon asin karera

Si Cantor pinangaki sa Richmond, Virginia. An saiyang ama igwang kompaniya sa real estate asin iyo an tesorero estado ni Ronald Reagan kan an huri magkampanya para sa 1980ng eleksyon presidensyal. Si Cantor nagtapos sa Collegiate School kan 1981, dangan nag'entra sa George Washington University taon 1981 asin manta na siya primer taon igdi, siya nagtrabaho ki Republikano sa Kongreso na si Tom Bliley asin ngane tsuper pa sa paglibot sa kampanya. Nagin myembro siya sa Phi Sigma Fraternity kan nag'aadal sa GW asin nakamit an Batsilyer en Arte  kan 1985. Nakua niya an doktorado komo Juris Doctor sa William & Mary Law School kan 1988, dangan an Master of Science na kurso sa Colombia University kan taon 1989.  Siya nagtrabaho nin sobra sa dekada sa negosyo kan saiyang pamilya dapit sa mga trabahong legal asin sa real estate. 
Mga panluwas na takod

 Office of Majority Leader Eric Cantor official site
 Eric Cantor  official U.S. House site
 Eric Cantor United States Congressman  official campaign site
 @GOPLeader official Twitter account
 @EricCantor official campaign Twitter account
 EricCantor official YouTube account
 House Chamber official Facebook account
 Eric Cantor official campaign Facebook account

 Toltolan